Ο **Γιάννης Λαγός** (Πέραμα Πειραιώς, 7 Σεπτεμβρίου 1972) είναι Έλληνας πολιτικός καταδικασθείς για διεύθυνση εγκληματικής οργάνωσης, ευρωβουλευτής της Ελλάδος στο Ευρωπαϊκό Κοινοβούλιο. 

Υπήρξε επί σειρά ετών στέλεχος της εγκληματικής οργάνωσης και νεοναζιστικού κόμματος Χρυσή Αυγή. Εκλεγόταν βουλευτής στη Β΄ Πειραιώς για το διάστημα από το 2012 μέχρι το 2019, ενώ εξελέγη και ευρωβουλευτής το 2019. Τον Ιούλιο του 2019 ανακοίνωσε την ανεξαρτητοποίησή του από τη Χρυσή Αυγή.

Η δράση του με τη Χρυσή Αυγή έχει οδηγήσει δύο φορές στη σύλληψη και κράτησή του με την κατηγορία της εγκληματικής οργάνωσης, ενώ φέρεται εμπλεκόμενος και στη δολοφονία του Παύλου Φύσσα. Επίσης, έχει κατηγορηθεί στο παρελθόν και για εκβιασμούς, μαστροπεία, προστασία μαγαζιών, παράνομη οπλοφορία και σπάσιμο επιταγών.

Στις 13 Σεπτεμβρίου 2019 καταδικάστηκε σε οκτώ μήνες φυλάκιση με αναστολή για την επίθεση στον κοινωνικό χώρο *Συνεργείο* το 2013, ενώ στις 7 Οκτωβρίου 2020 καταδικάστηκε για τη δραστηριότητα του με τη Χρυσή Αυγή και κατηγορία τη σύσταση εγκληματικής οργάνωσης. Του επιβλήθηκε ποινή φυλάκισης 13 ετών και 8 μηνών χωρίς αναστολή.

Απασχόληση
----------

Γεννήθηκε στο Πέραμα. Εργάστηκε αρχικά ως ασφαλιστής και έπειτα ως συμβασιούχος κηποτεχνίτης στο Δήμο Περάματος. Ήταν γνωστός στην περιοχή του Πειραιά ως πορτιέρης σε μεγάλα κλαμπ, ενώ αργότερα έγινε μέλος της προσωπικής φρουράς του αρχηγού της ΧΑ, Νίκου Μιχαλολιάκου. Έγινε οδηγός και φρουρός του Μιχαλολιάκου, θέση στην οποία παρέμεινε ως την εκλογή του ως βουλευτής. Στις 24 Μαρτίου του 2007 συμμετείχε στο κάψιμο του βιβλίου ιστορίας της Στ΄ Δημοτικού κατά τη μαθητική παρέλαση στην Αθήνα.

Τον Φεβρουάριο του 2012 συντάχθηκε απόρρητο σημείωμα της ΕΥΠ σύμφωνα με το οποίο ο Λαγός ήταν αναμεμιγμένος σε εκβιασμούς, προστασία σε νυχτερινά μαγαζιά και τη διακίνηση γυναικών με σκοπό την εκπόρνευση τους. Σύμφωνα με την έκθεση της ΕΥΠ, ο Λαγός εισέπραττε αμοιβή για τη μεσολάβηση για το σπάσιμο επιταγών. Τον Ιούλιο του 2011 συνελήφθη από το Τμήμα Ασφαλείας Πειραιά για οπλοφορία και οπλοκατοχή χωρίς άδεια. Ένας ανώνυμος πληροφοριοδότης της εφημερίδας «Αυγή» ισχυρίζεται ότι ο φόβος για τη νομική δίωξη οδήγησε στη διάλυση της συμμορίας των επιταγών και έπειτα ο Λαγός ξεκίνησε να εργάζεται εκτός Ελλάδας. Τον Δεκέμβριο του 2011 εργάστηκε ως ένοπλος φρουρός σε πλοία που έπλεαν κοντά στη Σομαλία.

Δήλωνε άνεργος, ενώ σε πόθεν έσχες του δήλωσε ότι κατείχε ένα ακίνητο 50 τ.μ. και τραπεζικές καταθέσεις ύψους 7 ευρώ. Σε έλεγχο για τα οικονομικά της ΧΑ μετά τη δολοφονία Φύσσα, ελεγκτές του ΣΔΟΕ εντόπισαν 150.000 ευρώ σε λογαριασμό του, ενώ ο ίδιος απάντησε ότι τα χρήματα προέρχονταν από κληρονομιά που έλαβε το 2005.

Δράση με τη Χρυσή Αυγή
----------------------

Περιφερειάρχης Πειραιά της ΧΑ, υπεύθυνος για την Α΄ και τη Β΄ Πειραιώς, μέλος του Πολιτικού Συμβουλίου, της Κεντρικής Επιτροπής και, σύμφωνα με την απολογία του τον Οκτώβριο του 2013, του πειθαρχικού της Χρυσής Αυγής, βρισκόταν δίπλα στο Μιχαλολιάκο το βράδυ των εκλογών του Μαΐου του 2012, όταν η ΧΑ εισήλθε στο Κοινοβούλιο. Ο ίδιος εξελέγη βουλευτής Β΄ Πειραιά. Μετά την εκλογή του τον διαδέχτηκε στη θέση του οδηγού του Μιχαλολιάκου ο Σωτήρης Δεβελέκος. Με την είσοδο της ΧΑ στη Βουλή μπήκε στο συρτάρι και το απόρρητο σημείωμα της ΕΥΠ του Φεβρουαρίου του 2012, καθώς υπήρχε προβληματισμός στο υπουργείο Δημόσιας Τάξης για το αν μπορούσε να χρησιμοποιηθεί ο μηχανισμός παρακολούθησης για ένα κοινοβουλευτικό κόμμα.

Στις 26 Μαίου 2019 εξελέγη ευρωβουλευτής με τη Χρυσή Αυγή, ενώ του είχε επιβληθεί απαγόρευση εξόδου από τη χώρα.

### Επιθέσεις κατά αντιεξουσιαστών

Σε SMS του ο Λαγός ανέφερε ότι συμμετείχε σε επιθέσεις χρυσαυγιτών κατά αντεξουσιαστών. Σύμφωνα με τηλεφωνική συνομιλία του στελέχους της ΧΑ Νίκος Αποστόλου μετά τη δολοφονία Φύσσα που περιέγραφε την ιεραρχία της οργάνωσης, «για να κάνεις κάτι παίρνεις πρώτα τον Γιάννη [Λαγό], ο Γιάννης το λέει στον Μεγάλο και αν δώσει το ok ο Μεγάλος πας». Ο πυρηνάρχης Νίκαιας της ΧΑ, Γιώργος Πατέλης, έστελνε μηνύματα στα μέλη της οργάνωσης με τη σημείωση ότι πρόκειται για «εντολή Λαγού». Σύμφωνα με έκθεση της ΕΥΠ ο Λαγός ενημερωνόταν σχετικά με τις κινήσεις της αστυνομίας για τα επεισόδια του Αγίου Παντελεήμονα από το Σωτήρη Δεβελέκο, στέλεχος του Μετώπου Νεολαίας της Χρυσής Αυγής.

### Αιγύπτιοι ψαράδες

Στις 12 Ιουνίου 2012 μέλη της ΧΑ εισέβαλαν στο σπίτι όπου διέμεναν Αιγύπτιοι ψαράδες στο Πέραμα, προκαλώντας σε έναν από αυτούς συντριπτικό κάταγμα στην κάτω γνάθο και στα ρινικά οστά. Νωρίτερα ο Λαγός σε ομιλία του είχε πει ότι «από εδώ και στο εξής οι Αιγύπτιοι ψαράδες στο Κερατσίνι θα δίνουν λογαριασμό στη Χρυσή Αυγή». Δημοτικοί σύμβουλοι της περιοχής ισχυρίζονται ότι τα κίνητρα της επίθεσης δεν ήταν μόνο ρατσιστικά, αλλά σχετίζονταν και με τον οικονομικό ανταγωνισμό στην ιχθυόσκαλα του Κερατσινίου.

### «Συνεργείο» της Ηλιούπολης

Στις 10 Ιουλίου 2013 μια ομάδα εποχούμενων χρυσαυγιτών επιτέθηκε στον Ελεύθερο Κοινωνικό Χώρο της Ηλιούπολης «Συνεργείο». Μάρτυρες αναγνώρισαν το Λαγό ως επικεφαλής της επίθεσης, στο κινητό του βρέθηκαν μηνύματα σχετικά με την επίθεση, ενώ ένα από τα αυτοκίνητα, την πινακίδα του οποίου κατέγραψε η αστυνομία που προσέτρεξε στο χώρο, αποδείχτηκε αργότερα ότι ανήκε σε εταιρεία leasing που το είχε μισθώσει στη Βουλή των Ελλήνων και είχε δοθεί στο Λαγό από τις 5 Ιουλίου 2012 ως τις 30 Σεπτεμβρίου 2014. Μετά την επίθεση, ο Λαγός είχε επίσης ενημερώσει με μήνυμα σχετικά και τη σύντροφό του. Στις 13 Σεπτεμβρίου 2019 κρίθηκε ένοχος ως ηθικός αυτουργός και καταδικάστηκε σε οκτώ μήνες φυλάκιση για την επίθεση.

### Εσωτερικές έριδες

Σε τηλεφωνική συνομιλία του Λαγού με το Δεβελέκο στις 9 Σεπτεμβρίου 2013 διεκτραγωδούσαν την κατάσταση στο εσωτερικό της ΧΑ και καταφέρονταν εναντίον στελεχών, συμπεριλαμβανομένου του Παππά και του Κασιδιάρη, κατηγορώντας τους ότι επιζητούν την προσωπική δημοσιότητα και ότι είχαν διορίσει συγγενείς και φίλους, ενώ κατηγορούσαν την Τ.Ο. της ΧΑ στη Σπάρτη ότι είχε συγκαλύψει ένα βιασμό.

### Αφισοκολλητές ΠΑΜΕ στο Πέραμα

Στις 5 Ιουνίου του 2012 σωματεία εργαζομένων στη ναυπηγοεπισκευαστική ζώνη Περάματος κατέθεσαν στον προϊστάμενο της Εισαγγελίας Πειραιά στοιχεία σύμφωνα με τα οποία η Χρυσή Αυγή ετοίμαζε οργανωμένη επίθεση εναντίον τους. Στις 8 Αυγούστου 2013 ο Λαγός επισκέφθηκε μαζί με άλλους δύο βουλευτές της ΧΑ, τον Παναγιώταρο και το Μίχο, ένα καφενείο στο Πέραμα, όπου, συζητώντας με οπαδούς της ΧΑ, τους κάλεσε να συμπράξουν εναντίον του ΠΑΜΕ και στο τέλος υποσχέθηκε ότι «οι λακέδες του ΠΑΜΕ και του ΚΚΕ θα εξαφανιστούνε από δω πέρα».

Στις 21:30 της 12ης Σεπτεμβρίου του 2013 η Τ.Ο. της Χρυσής Αυγής στη Νίκαια έστειλε στα μέλη της το μήνυμα: «Επιφυλακή ετοιμότητας». Γύρω στις 23:50. μια ομάδα Χρυσαυγιτών επιτέθηκε σε ομάδα αφισοκολλητών του ΠΑΜΕ στο Πέραμα με αποτέλεσμα τον τραυματισμό δέκα στελεχών του ΠΑΜΕ. Από τις έντεκα παρά τέταρτο ως τις δώδεκα παρά τέταρτο ο Λαγός επικοινώνησε τέσσερεις φορές με ένα κινητό καταχωρημένο σε ένα γυναικείο όνομα, που σύμφωνα με τα στοιχεία της δικογραφίας ανήκει στον Τάσο Πανταζή. Λίγο πριν την επίθεση ο Λαγός ενημέρωσε τον πυρηνάρχη της ΧΑ στη Νίκαια Γιώργο Πατέλη ότι «Μάλλον θα φάνε γερό πέσιμο τα κομμούνια σήμερα στο Πέραμα. Εχουν βγει και βάφουν και μάζεψε ο Τάσος [Πανταζής] καμιά 30άρα και πάνε από κει», ενώ αμέσως μετά την επίθεση του έγραψε ότι «Πήραν μια πρώτη απάντηση». Σε τηλεφωνική συνομιλία του με το Δεβελέκο την ίδια νύχτα, στις 00:37, ο Λαγός είπε ότι περίπου 45 άτομα είχανε βγει «για να σβήσουνε συνθήματα» αλλά «τους πετύχανε» 18 με 20 Χρυσαυγίτες που «τους βαράγανε 10 λεπτά» και «τους λιώσανε». Σε ερώτηση του Δεβελέκου αν τους «έδωσε τέρμα», ο Λαγός απάντησε ότι τους έδωσε εντολή να διαλυθούν, ενώ ο Δεβελέκος συμφώνησε για το φόβο «μην τσιμπήσουν και κάνα δικό μας και έχουμε άσχημο τέλος».

Σύμφωνα με την αναφορά μιας εισαγγελέως στις 14 Σεπτεμβρίου 2014, ο Λαγός προσπάθησε να εμποδίσει την έρευνά της στα γραφεία της ΧΑ στο Πέραμα μετά το περιστατικό, στην οποία κατασχέθηκαν ρόπαλα με αυτοσχέδιες μεταλλικές απολήξεις. Η Χρυσή Αυγή αρνήθηκε οποιαδήποτε συμμετοχή στο επεισόδιο και έκανε λόγο για «ψέματα των μπολσεβίκων», ενώ η τοπική ιστοσελίδα της οργάνωσης υποστήριξε ότι «δεν υπάρχει καμία επίσημη μαρτυρία που να δείχνει πως [οι επιτιθέμενοι] ήταν υποστηρικτές της Χρυσής Αυγής». Στην απολογία του ο Λαγός ισχυρίστηκε ότι «εγώ προσωπικά και η Χρυσή Αυγή ουδεμία σχέση έχουμε» με την υπόθεση.

### Μελιγαλάς

Στις 15 Σεπτεμβρίου του 2013 εκατοντάδες χρυσαυγίτες είχαν προσέλθει σε στρατιωτικό σχηματισμό στο μνημόσυνο για τα θύματα της «πηγάδας» στο Μελιγαλά, όπου βρισκόταν επίσης και ο Αστέριος Χάμος, που δραστηριοποιούνταν με τη ΧΑ και ήταν υποψήφιος βουλευτής Λάρισας το 2009, αλλά οι σχέσεις του με την ηγεσία της ΧΑ είχαν διαταραχθεί, επειδή είχε καλέσει τον «Περίανδρο» Ανδρουτσόπουλο σε ομιλία στη Λάρισα. Σε συνομιλία του πρώην οδηγού του Μιχαλολιάκου και ενός μέλους του πενταμελούς κλειστού πυρήνα της οργάνωσης της ΧΑ στη Νίκαια αναφέρεται ότι ο Λαγός μαζί με το Γερμενή γρονθοκόπησαν το Χάμο. Λίγες μέρες μετά το περιστατικό, ο Χάμος κατέθεσε μήνυση εναντίον του Λαγού και του Γερμενή.

### Δολοφονία Παύλου Φύσσα

Δείτε επίσης: Δολοφονία του Παύλου Φύσσα
Το βράδυ της δολοφονίας του Παύλου Φύσσα ο Λαγός είχε ανταλλάξει πλήθος κλήσεων με τον Γιώργο Πατέλη, πυρηνάρχη της Τ.Ο. Νίκαιας της Χρυσής Αυγής τόσο πριν τη δολοφονία, όσο και κατά τη διάρκεια της οργάνωσης της επίθεσης του τάγματος εφόδου και μετά τη δολοφονία. Σύμφωνα με την απολογία του Γιώργου Πατέλη, πυρηνάρχη της οργάνωσης της ΧΑ στη Νίκαια, ο δολοφόνος του Φύσσα Ρουπακιάς συνομίλησε μαζί του δεκαπέντε με είκοσι λεπτά μετά τη σύλληψή του και ο Πατέλης ενημέρωσε αμέσως τον περιφερειάρχη του, το Λαγό. Ο Λαγός επικοινώνησε με το Μιχαλολιάκο περίπου 40 λεπτά μετά δολοφονία. Σύμφωνα με το Λαγό και το Μιχαλολιάκο το μόνο θέμα που συζητήθηκε στις συνομιλίες αυτές ήταν η επικείμενη επίσκεψη του Μιχαλολιάκου στη Νίκαια.

Μια μέρα μετά τη δολοφονία ο Λαγός τηλεφώνησε στο Δεβελέκο και του έδωσε την εντολή να ισχυριστεί στην αστυνομία ότι δε γνωρίζει το Ρουπακιά. Σε διαλόγους που κατέγραψε η Αντιτρομοκρατική Υπηρεσία μετά τη δολοφονία, ένα στέλεχος της ΧΑ, υπεύθυνος ασφαλείας της οργάνωσης σε όλο τον Πειραιά, ανέφερε ότι επικοινώνησε με το Λαγό, που του είπε να μην εμφανιστεί για να μη λογοδοτήσει στη Δικαιοσύνη. Ο Λαγός επικοινώνησε επίσης με το Δεβελέκο ζητώντας του να «καθαρίσει», προτού να έρθει η αστυνομία, το σπίτι ενός κατηγορούμενου στελέχους της ΧΑ από τον Πειραιά που είχε συλληφθεί με την αυτόφωρη διαδικασία, διαμαρτυρόμενος για την εύρεση ενός πτυσσόμενου κλομπ στα γραφεία της τοπικής οργάνωσης της ΧΑ στον Πειραιά, παρότι ο ίδιος είχε ενημερώσει από τις 5:30 το πρωί.

### Ομοφοβία

Η στάση του Γιάννη Λαγού έχει κατηγορηθεί στο παρελθόν για έντονη ομοφοβική ρητορική. Με αφορμή τη ψήφιση του συμφώνου συμβίωσης ομόφυλων ζευγαριών το 2015, προέβη σε ρατσιστικές δηλώσεις μέσα στη βουλή κατηγορώντας τη κυβέρνηση ότι νομιμοποιεί το «μη κανονικό και ενάντια στη φύση», ενώ απείλησε από το βήμα της βουλής λέγοντας για τη Χρυσή Αυγή ότι «όταν της δοθεί η δυνατότητα, αυτά θα πάψουν να υπάρχουν». Επίσης, εξίσωσε την ομοφυλοφιλία με τη κτηνοβασία.

Ποινική δίωξη
-------------

Τα ξημερώματα της 28ης Σεπτεμβρίου 2013 ενεργοποιήθηκε η παραγγελία της εισαγγελίας του Αρείου Πάγου για σύλληψη στελεχών της Χρυσής Αυγής, μετά την παράδοση στην εισαγγελέα του Αρείου Πάγου Ευτυχία Κουτζαμάνη του πορίσματος του αντιεισαγγελέα του Αρείου Πάγου Χαράλαμπου Βουρλιώτη, σύμφωνα με το οποίο η Χρυσή Αυγή λειτουργούσε ως εγκληματική οργάνωση. Το πρωί της ίδιας ημέρας συνελήφθη και ο Λαγός. Στις 2 Οκτωβρίου, μετά την απολογία του, ο Λαγός κρίθηκε προφυλακιστέος κατηγορούμενος για διεύθυνση και ένταξη σε εγκληματική οργάνωση και οδηγήθηκε στη ΓΑΔΑ. Την επομένη μεταφέρθηκε μαζί με τον αρχηγό της ΧΑ, Νίκο Μιχαλολιάκο, που επίσης κρίθηκε προφυλακιστέος, στις φυλακές Κορυδαλλού, όπου μοιράζονταν το ίδιο κελί.

Ο Λαγός αποφυλακίστηκε μαζί με το Μιχαλολιάκο το Μάρτιο του 2015 με την παρέλευση του ανώτατου συνταγματικού ορίου προσωρινής κράτησης των δεκαοκτώ μηνών, αλλά του επιβλήθηκαν περιοριστικοί όροι. Τρεις μήνες αργότερα ο αρμόδιος εισαγγελέας διαπίστωσε «μη τήρηση κατ' επανάληψη ... του περιοριστικού όρου του κατ' οίκον περιορισμού» και πρότεινε την εκ νέου φυλάκισή του Λαγού στο δικαστικό συμβούλιο, που αποδέχτηκε την πρότασή του. Μετά την αποφυλάκισή του στις 16 Σεπτεμβρίου του 2015, όλοι οι βουλευτές της Χρυσής Αυγής βρέθηκαν εκτός φυλακής. 
Στις 7 Οκτωβρίου 2020 κρίθηκε ένοχος για διεύθυνση της εγκληματικής οργάνωσης Χρυσή Αυγή.
Στις 14 Οκτωβρίου 2020, αποφασίσθηκαν οι ποινές για τη δίκη της Χρυσής Αυγής, και ο Γιάννης Λαγός, καταδικάστηκε σε 13 χρόνια κάθειρξη, 18 μήνες για διακεκριμένη οπλοκατοχή και 1.600 ευρώ χρηματική ποινή.

Ο Γιάννης Λαγός εκμεταλλευόμενος την ιδιότητα του ευρωβουλευτή, η οποία του παρείχε ασυλία, κατέφυγε στις Βρυξέλλες για να αποφύγει τη σύλληψη. Στις 27 Απριλίου 2021 το ευρωπαϊκό κοινοβούλιο ψήφισε την άρση της ασυλίας του, με αποτέλεσμα τη σύλληψή του και την οδήγηση του στις φυλακές Δομοκού.

Παραπομπές
----------

1. ↑  Ένοχη η ηγεσία της Χρυσής Αυγής για διεύθυνση εγκληματικής οργάνωσης, ΕΡΤ, 07/10/2020
2. ↑  Εγκληματική οργάνωση η Χρυσή Αυγή, efsyn.gr, 07/10/2020
3. ↑  «Πόλεμος στην Χρυσή Αυγή! «Δώσε την έδρα σου» το μήνυμα στον Λαγό!». *newsit.gr*. Newsit. 13 Ιουλίου 2019. Ανακτήθηκε στις 13 Ιουλίου 2019.
4. ↑  Αναφορές για εμπλοκή στη δολοφονία Φύσσα:

	* «Συνελήφθη ο βουλευτής της ΧΑ, Γιάννης Λαγός». *Newpost.gr*.. Ανακτήθηκε στις 2018-05-16.
	* iefimerida.gr (2015-07-22). «Συνελήφθη ο Γιάννης Λαγός της Χρυσής Αυγής». *iefimerida.gr*.. Ανακτήθηκε στις 2018-05-16.
	* «Σύλληψη Μιχαλολιάκου, Κασιδιάρη – Αναζητούνται μέλη της Χρυσής Αυγής». *News.gr*. Ανακτήθηκε στις 16 Μαΐου 2018.
	* Μόσχος, Θωμάς (2013-10-02). «Προφυλακιστέος μόνο ο βουλευτής της Χρυσής Αυγής, Γιάννης Λαγός». *Newsbomb.gr*.. Ανακτήθηκε στις 2018-05-16.
	* ««Ο,τι κινείται σφάζεται»». *Η Εφημερίδα των Συντακτών*. 2015-10-07. Αρχειοθετήθηκε από το πρωτότυπο στις 2015-10-11.. Ανακτήθηκε στις 2018-05-16.
5. ↑  Παράνομη δραστηριότητα:

	* «Γιάννης Λαγός: Ο βουλευτής - «νονός» της νύχτας». *ProtoThema*.. Ανακτήθηκε στις 2018-05-16.
	* «Μαστροπός, νονός και εκβιαστής ο Γιάννης Λαγός».. Ανακτήθηκε στις 2018-05-16.
	* «Φάκελος Λαγού: Εκβιασμοί, προστασία σε μαγαζιά και μαστροπεία - ΕΠΙΚΑΙΡΟΤΗΤΑ - Fortunegreece.com». *Fortunegreece.com*. 2013-10-01.. Ανακτήθηκε στις 2018-05-16.
	* iefimerida.gr (2013-10-01). «Η εγκληματική δράση του Γιάννη Λαγού: Η προστασία σε μαγαζιά, οι εκβιασμοί, η μαστροπεία και το «σπάσιμο» επιταγών». *iefimerida.gr*.. Ανακτήθηκε στις 2018-05-16.
	* «ΕΥΠ: Νονός, μαστροπός και εκβιαστής ο Λαγός της Χ.Α.». *Ελευθεροτυπία*.. Ανακτήθηκε στις 2018-05-16.
	* admin (1 Οκτωβρίου 2013). «Μαστροπός ο χρυσαβγίτης Λαγός, διακινούσε γυναίκες για πορνεία - Η ΕΥΠ γνώριζε από καιρό». *left.gr*. Ανακτήθηκε στις 16 Μαΐου 2018.
6. 1 2  «Δίκη Χρυσής Αυγής: Φυλάκιση 8 μηνών με αναστολή σε Μίχο - Λαγό για την επίθεση στο «Συνεργείο», της Ιωάννας Μάνδρου | Kathimerini». *www.kathimerini.gr*. Ανακτήθηκε στις 15 Σεπτεμβρίου 2019.
7. ↑  «Εγκληματική οργάνωση η Χρυσή Αυγή: Ενοχοι Μιχαλολιάκος, Λαγός, Κασιδιάρης, Παππάς». *Protagon.gr*. Ανακτήθηκε στις 8 Οκτωβρίου 2020.
8. ↑  «Χρυσή Αυγή: Στη φυλακή Μιχαλολιάκος και η διευθυντική ομάδα της εγκληματικής οργάνωσης». *ΤΑ ΝΕΑ*. 22 Οκτωβρίου 2020. Ανακτήθηκε στις 22 Οκτωβρίου 2020.
9. 1 2  Πέτρος Κατσάκος (2013-10-02). «Από τον υπόκοσμο στο πλευρό εφοπλιστών, φίλων του Ν. Μιχαλολιάκου». *Η Αυγή*. Αρχειοθετήθηκε από το πρωτότυπο στις 2016-03-05.. Ανακτήθηκε στις 2015-11-06.
10. 1 2 3  Μαρία Λούκα (2013-10-07). «Χρυσή Αυγή: Πώς έγινε η επίθεση κατά της Δημοκρατίας». *ΒΗΜΑgazino*.. Ανακτήθηκε στις 2015-11-06.
11. 1 2 3 4  Μαρία Ψαρά - Λευτέρης Μπιντέλας (2014-10-05). «Τα άπλυτα της Χρυσής Αυγής». *Ἐθνος*. Αρχειοθετήθηκε από το πρωτότυπο στις 2014-11-29.. Ανακτήθηκε στις 2015-11-06.
12. ↑  Δημήτρης Ψαρράς (2012). *Η Μαύρη βίβλος της Χρυσής Αυγής: Ντοκουμέντα από την ιστορία και τη δράση μιας ναζιστικής ομάδας*. ΠΟΛΙΣ. σελίδες 204–5. .
13. 1 2  «Εκβιασμούς και μαστροπεία περιλάμβανε ο «φάκελος» του Γ.Λαγού». in.gr. 2013-10-01.. Ανακτήθηκε στις 2015-11-06.
14. 1 2  ««Εκβιαστής και μαστροπός» σύμφωνα με έκθεση της ΕΥΠ ο Γιάννης Λαγός».. Ανακτήθηκε στις 2015-11-06. [*νεκρός σύνδεσμος*]
15. ↑  Βασίλης Γ. Λαμπρόπουλος (2014-01-14). «Δύο off shore σε στέλεχος της ΧΑ αποκαλύπτει έρευνα του ΣΔΟΕ».. Ανακτήθηκε στις 2015-11-06.
16. 1 2 3  Γιάννης Μπασκάκης (2015-09-18). «Πώς οργανώθηκε η δολοφονία». *Εφημερίδα των Συντακτών*. Αρχειοθετήθηκε από το πρωτότυπο στις 2015-10-22.. Ανακτήθηκε στις 2015-11-06.
17. 1 2  Ν.ΣΒ. (2013-09-29). «Ο βίος και η πολιτεία των επτά πρωταγωνιστών- ΓΙΑΝΝΗΣ ΛΑΓΟΣ - Ο αφοσιωμένος». *Εφημερίδα των Συντακτών*.. Ανακτήθηκε στις 2015-11-06.
18. ↑  Δ. Ψ. (2014-09-14). «Και μέλος του Πειθαρχικού ο Λαγός!». *Εφημερίδα των Συντακτών*.. Ανακτήθηκε στις 2015-11-06.
19. ↑  «Βουλευτικές εκλογές 2012 - Εκλ. Περιφέρεια Β' Πειραιώς». Υπουργείο Εσωτερικών. Ανακτήθηκε στις 6 Νοεμβρίου 2015.
20. ↑  «Γιάννης Λαγός: Ευρωβουλευτής της Χρυσής Αυγής με απαγόρευση εξόδου από τη χώρα». *LiFO*. Ανακτήθηκε στις 27 Μαΐου 2019.
21. 1 2  «Τα εύσημα Λαγού στο «τάγμα εφόδου» της Νίκαιας». *Έθνος*. 2014-03-22.. Ανακτήθηκε στις 2015-11-06. [*νεκρός σύνδεσμος*]
22. ↑  «Χρυσαυγίτης μετά τη δολοφονία Φύσσα: «Αν δώσει το ok ο Μεγάλος πας» - Ηχητικό ντοκουμέντο». TVXS - TV Χωρίς Σύνορα. 2015-10-08.. Ανακτήθηκε στις 2015-11-06.
23. ↑  Νάντια Βασιλειάδου (2013-09-29). «Η Χρυσή Αυγή ψαρεύει πελάτες στην Ιχθυόσκαλα». *Ελευθεροτυπία*.. Ανακτήθηκε στις 2015-11-06.
24. 1 2 3  Δημήτρης Ψαρράς (2014-09-15). «Τάγματα Εφόδου με βουλευτικά Ι.Χ.». *Εφημερίδα των Συντακτών*.. Ανακτήθηκε στις 2015-11-06.
25. ↑  Έρρικα Βαλλιάνου (2014-03-07). ««Δένουν»… με sms τον Γιάννη Λαγό». ANT1 News.. Ανακτήθηκε στις 2015-11-06.
26. ↑  «Σημεία και τέρατα αποκαλύπτουν οι διάλογοι Λαγού - Δεβελέκου». *Ἐθνος*. 2014-10-05. Αρχειοθετήθηκε από το πρωτότυπο στις 2014-12-01.. Ανακτήθηκε στις 2015-11-06.
27. ↑  ΙΟΣ (2013-09-16). «Η «αρωγή» της Χρυσής Αυγής». *Εφημερίδα των Συντακτών*.. Ανακτήθηκε στις 2015-11-06.
28. 1 2 3 4  Δημήτρης Ψαρράς (2014-09-12). ««Τους λιώσαμε, τους ισοπεδώσαμε στο Πέραμα»!». *Εφημερίδα των Συντακτών*.. Ανακτήθηκε στις 2015-11-06.
29. ↑  Γιάννης Μπασκάκης (2016-10-22). «Ο Λαγός ομολογεί: «Τους μακελέψαμε»!». *Η Εφημερίδα των Συντακτών*. Αρχειοθετήθηκε από το πρωτότυπο στις 2017-04-28.. Ανακτήθηκε στις 2017-04-09.
30. ↑  Δημήτρης Ψαρράς (2014-09-12). «Ντοκουμέντο: Η Χρυσή Αυγή πίσω από την επίθεση στο Πέραμα». *Εφημερίδα των Συντακτών*.. Ανακτήθηκε στις 2015-11-06.
31. ↑  Βασίλης Γ. Λαμπρόπουλος (2013-10-04). «Οταν ο Λαγός τραμπούκιζε στο Πέραμα». *Το Βήμα*.. Ανακτήθηκε στις 2015-11-06.
32. ↑  Γιάννης Παπαδόπουλος και Γιάννης Σουλιώτης (2014-09-21). ««Ο Καιάδας του πάταγε το κεφάλι σα σκουλήκι»». *Η Καθημερινή*.. Ανακτήθηκε στις 2015-11-06.
33. ↑  ««Δεν τον είδες, δεν τον ξέρεις τον Ρουπακιά»». *Έθνος*. 2014-09-18. Αρχειοθετήθηκε από το πρωτότυπο στις 2014-09-20.. Ανακτήθηκε στις 2015-11-06.
34. ↑  Βασίλης Γ. Λαμπρόπουλος (2013-09-30). «Τι άκουσε ο «κοριός» για τη Χρυσή Αυγή - Ο Λαγός έδωσε εντολή να εξαφανιστούν τα «τάγματα εφόδου» - Αναλυτικά οι συνομιλίες». *Το Βήμα*.. Ανακτήθηκε στις 2015-11-06.
35. ↑  Μαρία Ψαρά - Λευτέρης Μπιντέλας (2014-10-18). «Οπλα και μαχαίρια στην υπηρεσία του τρόμου». *Έθνος*. Αρχειοθετήθηκε από το πρωτότυπο στις 2014-10-20.. Ανακτήθηκε στις 2019-02-03.
36. ↑  Γιάννης Μπασκάκης (16-09-2017). «Η προσπάθεια συγκάλυψης προδίδει τους ενόχους». *Η Εφημερίδα των Συντακτών*.. Ανακτήθηκε στις 28-10-2019.
37. ↑  «Συλλήψεις για ψευδορκία στο πλαίσιο της υπόθεσης δολοφονίας του Π.Φύσσα». *Η Ναυτεμπορική*. 18-09-2019.. Ανακτήθηκε στις 28-10-2019.
38. ↑  «Άλλο ένα ομοφοβικό παραλήρημα των Χρυσαυγιτών με χυδαία φρασεολογία στο Κοινοβούλιο (ΒΙΝΤΕΟ) | Το Κουτί της Πανδώρας». *Το Κουτί της Πανδώρας*. 2015-12-22.. Ανακτήθηκε στις 2018-05-16.
39. ↑  «Η ομοφοβία της Χρυσής Αυγής μέσα στη Βουλή και οι χυδαίες εκφράσεις τους - iPop». *iPop*. 2015-12-22. Αρχειοθετήθηκε από το πρωτότυπο στις 2016-01-25.. Ανακτήθηκε στις 2018-05-16.
40. ↑  «Σύμφωνο συμβίωσης: Παραλήρημα Λαγού στη Βουλή - Ειδήσεις». *Newsit.gr*. 2015-12-22.. Ανακτήθηκε στις 2018-05-16.
41. ↑  «Ρατσιστικό παραλήρημα Λαγού: Παρομοίασε τους ομοφυλόφιλους με κτηνοβάτες (video)». *E-Daily.gr*.. Ανακτήθηκε στις 2018-05-16.
42. ↑  Διονύσης Βυθούλκας, Γιώργος Πουλιόπουλος, Γιάννα Παπαδάκου, Δημήτρης Γαλάνης, Βασίλης Γ. Λαμπρόπουλος (2013-09-28). «Εγκληματική οργάνωση η Χρυσή Αυγή - Συνελήφθη και ο 22ος καταζητούμενος (βίντεο)». *Το Βήμα*.. Ανακτήθηκε στις 2015-11-06.
43. ↑  «Χειροπέδες στην ηγετική ομάδα της Χρυσής Αυγής». in.gr. 2013-09-28.. Ανακτήθηκε στις 2015-11-06.
44. ↑  «Προφυλακιστέος μόνο ο Λαγός - Ελεύθεροι Κασιδιάρης, Παναγιώταρος, Μίχος». in.gr. 2 Οκτωβρίου 2013. Ανακτήθηκε στις 6 Νοεμβρίου 2015.
45. ↑  «Στον Κορυδαλλό οι Μιχαλολιάκος και Λαγός - Στο Μαλανδρίνο ο Πατέλης». in.gr. 3 Οκτωβρίου 2013. Ανακτήθηκε στις 6 Νοεμβρίου 2015.
46. ↑  Ιωάννα Μάνδρου (2015-03-21). «Κράτηση κατ’ οίκον για τον Ν. Μιχαλολιάκο, αποφυλακίστηκε και ο Ιω. Λαγός». *Η Καθημερινή*.. Ανακτήθηκε στις 2015-11-06.
47. ↑  Άννα Κανδύλη (2015-06-28). «Παραβίασε τους όρους ο Λαγός». *Realnews*: σελ. 44.
48. ↑  Γιάννης Μπασκάκης (2015-07-21). «Επιστρέφει στον Κορυδαλλό». *Εφημερίδα των Συντακτών*. Αρχειοθετήθηκε από το πρωτότυπο στις 2015-07-31.. Ανακτήθηκε στις 2015-11-06.
49. ↑  Μαρία Δήμα (2015-09-16). «Αποφυλακίστηκε o Λαγός». *Εφημερίδα των Συντακτών*. Αρχειοθετήθηκε από το πρωτότυπο στις 2015-11-24.. Ανακτήθηκε στις 2015-11-06.
50. ↑
51. ↑  Capital.gr. «Άρση της ασυλίας του Γ. Λαγού αποφάσισε το Ευρωπαϊκό Κοινοβούλιο - Εκδόθηκε ένταλμα σύλληψης». *Capital.gr*. Ανακτήθηκε στις 27 Απριλίου 2021.
52. ↑  «Συνελήφθη ο Γιάννης Λαγός». *ΤΑ ΝΕΑ*. 27 Απριλίου 2021. Ανακτήθηκε στις 27 Απριλίου 2021.

  


|  |  |  |  |  |
| --- | --- | --- | --- | --- |
| 

| π • σ • ε
Ευρωβουλευτές Ελλάδας (2019-2024) |
| --- |
|  |
| 
* Κώστας Αρβανίτης
* Άννα-Μισέλ Ασημακοπούλου
* Ελίζα Βόζεμπεργκ
* Αλέξης Γεωργούλης
* Θοδωρής Ζαγοράκης
* Εύα Καϊλή
* Μανώλης Κεφαλογιάννης
* Πέτρος Κόκκαλης
* Στέλιος Κούλογλου
* Έλενα Κουντουρά
* Στέλιος Κυμπουρόπουλος
* Γιώργος Κύρτσος
* Θανάσης Κωνσταντίνου
* Γιάννης Λαγός
* Βαγγέλης Μεϊμαράκης
* Λευτέρης Νικολάου – Αλαβάνος *(αντικατέστησε την Σεμίνα Διγενή)*
* Κωνσταντίνος Παπαδάκης
* Δημήτρης Παπαδημούλης
* Νίκος Παπανδρέου *(αντικατέστησε τον Νίκο Ανδρουλάκη)*
* Μαρία Σπυράκη
* Εμμανουήλ Φράγκος *(αντικατέστησε τον Κυριάκο Βελόπουλο)*
 |  |

 |